วันนี้จะพาไปลองร้านปาเต๊ะ ร้านนี้มีชื่อเสียงเรื่องเบียร์วุ้นสุดอร่อย และกับแกล้มรสเด็ดครับ

บรรยากาศ: ที่ร้านตกแต่งแบบเรโทร เปิดเพลงเก่าๆ คนนั่งเต็มตลอด เหมาะกับการสังสรรค์กับเพื่อนครับ 3 ดาว

อาหาร: ที่ร้านนี้จะมีไก่สามอย่าง เติมฟรีให้ตลอด ถั่วลิสงเค้าใช้ของคั่วใหม่ๆ จึงหอมมันและไม่เหม็นหืนครับ เมนูเด็ดคือ ยำเนื้อญี่ปุ่น เนื้อแบบมีเดียมแรร์ กับซอสรสเปรี้ยวหวาน อร่อยมากครับ ต่อด้วย้นื้อน่องลาย ที่ตุ๋นจนนุ่มแบบแทบไม่ต้องเคี้ยว ทานกับน้ำจิ้มรสแซบ ปลาหมึกแดดเดียวทอด กรุบกรับเคี้ยวเพลินครับ ไก่ทอดซอสมะนาว ตัวไก่ก็กรอบนอกนุ่มใน ซอสก็เปรี้ยวหวานกำลังดี ที่เด็ดสุดคือ เบียร์วุ้นครับ แก้วเย็นจัดกับเบียร์ที่อุณหภูมิเหมาะสม เวลาเทลงมาก็จะเกิดเกล็ดน้ำแข็ง ยิ่งทานกับกับแกล้มยิ่งเสริมรสกันดีครับ 5 ดาวเต็ม

บริการ: คนเยอะ ต้องรอนานหน่อยครับ 3 ดาว

ราคา: 500-600 ต่อคนครับ

สรุป: 4 ดาวครับ